**УИХ-ААС БАТАЛСАН МОНГОЛЫН УЛААН ЗАГАЛМАЙ НИЙГЭМЛЭГИЙН**

**ЭРХ ЗҮЙН БАЙДЛЫН ТУХАЙ ХУУЛИЙН ХАРЬЦУУЛАЛТ**

**2015.01.18.**

|  |  |  |  |
| --- | --- | --- | --- |
| **дд** | **2000 оны 4 сарын 24-нд батлагдсан МУЗН-ийн эрх зүйн байдлын тухай**  **хуулийн заалт** | **2016 оны 1 дүгээр сарын 07-нд батлагдсан МУЗН-ийн эрх зүйн байдлын тухай**  **хуулийн заалт** | **Тайлбар** |
|  | **НЭГДҮГЭЭР БҮЛЭГ**  **НИЙТЛЭГ ҮНДЭСЛЭЛ**  **1 дүгээр зүйл. Хуулийн зорилт**  1.1. Энэ хуулийн зорилт нь Монголын улаан загалмай нийгэмлэг /цаашид “МУЗН” гэх/-ийн эрх зүйн байдлыг тодорхойлж, зохион байгуулалт, бүрэн эрх, түүний баталгаа, төрөөс МУЗН-т дэмжлэг үзүүлэхтэй холбогдсон харилцааг зохицуулахад оршино. | **НЭГДҮГЭЭР БҮЛЭГ**  **НИЙТЛЭГ ҮНДЭСЛЭЛ**  **1 дүгээр зүйл. Хуулийн зорилт**  1.1. Энэ хуулийн зорилт нь Монголын улаан загалмай нийгэмлэгийн эрх зүйн байдлыг тодорхойлж, бүрэн эрх, зохион байгуулалт, үйл ажиллагааны зорилго, чиг үүрэг, төрийн болон нутгийн удирлагын байгууллагаас Монгоын улаан загалмай нийгэмлэгт дэмжлэг үзүүлэх, бие даасан байдлыг хангах, улаан загалмайн нэр, таних тэмдэг, бэлгэ тэмдгийг хэрэглэх, хамгаалахтай холбогдсон харилцааг зохицуулахад оршино. | Олон Улсын Улаан Загалмай, Улаан Хавирган Сар Нийгэмлэгүүдийн Хөдөлгөөн, Олон Улсын Улаан Загалмай Хорооны Үндэсний нийгэмлэгүүдийн загвар хуулийн шаардлагад нийцүүлж тодорхойсон. |
|  | **2 дугаар зүйл. МУЗН-ийн эрх зүйн байдлын тухай хууль тогтоомж**  2.1. МУЗН-ийн эрх зүйн байдлын тухай хууль тогтоомж нь Үндсэн хууль[1](" \l "_ftn1" \o ") Төрийн бус байгууллагын тухай[2](" \l "_ftn2" \o "), Донорын тухай хууль[3](" \l "_ftn3" \o "), энэ хууль, тэдгээртэй нийцүүлэн гаргасан хууль тогтоомжийн бусад актаас бүрдэнэ.  2.2. Монгол Улсын олон улсын гэрээнд энэ хуульд зааснаас өөрөөр заасан бол олон улсын гэрээний заалтыг дагаж мөрдөнө. | **2 дугаар зүйл. Монголын улаан загалмай нийгэмлэгийн эрх зүйн байдлын тухай хууль тогтоомж**  2.1. Монголын улаан загалмай нийгэмлэгийн эрх зүйн байдлын тухай хууль тогтоомж нь Монгол улсын Үндсэн хууль1, Монгол улсын Засгийн газрын тухай2, Гамшгаас хамгаалах тухай3, Донорын тухай4, энэ хууль болон эдгээр хуультай нийцүүлэн гаргасан хууль тогтоомжийн бусад актаас бүрдэнэ.  2.2. Монгол Улсын олон улсын гэрээнд энэ хуульд зааснаас өөрөөр заасан бол олон улсын гэрээний заалтыг дагаж мөрдөнө. | Засгийн газрын тухай хууль, Гамшгаас хамгаалах тухай хууль нэмж орсон. |
|  | **3 дугаар зүйл. Хуулийн нэр томъёо**  3.1. Энэ хуульд хэрэглэсэн дараахь нэр томъёог дор дурдсан утгаар ойлгоно:  3.1.1. "хөдөлгөөн" гэж олон улсын улаан загалмай /улаан хавирган сар/ хөдөлгөөнийг;  3.1.2. "хөдөлгөөний үндсэн зарчмууд" гэж энэрэнгүй, шударга, төвийг сахих, бие даах, сайн дурын, нэгдмэл, түгээмэл байх олон улсын улаан загалмай /улаан хавирган сар/ хөдөлгөөний үндсэн зарчмуудыг;  3.1.3. "Женевийн конвенц" гэж 1949 оны 8 дугаар сарын 12-ны өдөр баталсан "Дайтаж байгаа армийн шархадсан ба өвчтэй цэргийг асран хамгаалах тухай”, "Тэнгисийн зэвсэгт хүчний шархдагсад, өвчтөн, хөлөг онгоцны сүйрэлд нэрвэгдэгсдийг асран хамгаалах тухай”, "Дайнд олзлогдогсодтой харьцах тухай”, "Дайны үед энгийн хүн амыг хамгаалах тухай” Женевийн  конвенцуудыг;  3.1.4. ”Нэмэлт протоколууд" гэж 1977 оны 6 дугаар сарын 8-ны өдөр баталсан олон улсын зэвсэгт мөргөлдөөнд хэлмэгдэгсдийг хамгаалахтай холбогдсон Нэмэлт, олон улсын бус чанартай зэвсэгт мөргөлдөөнд хэлмэгдэгсдийг хамгаалах тухай Женевийн конвенцийн Нэмэлт протоколуудыг;  3.1.5. "хөдөлгөөний дүрэм"  гэж олон улсын улаан загалмай /улаан хавирган сар/ нийгэмлэгүүдийн холбооны бага хурлаар батлагдсан олон улсын улаан загалмай /улаан хавирган сар/ нийгэмлэгийн хөдөлгөөний дүрмийг;  3.1.6. "холбооны үндсэн дүрэм" гэж олон улсын улаан загалмай /улаан хавирган сар/ нийгэмлэгүүдийн холбооны ерөнхий ассамблейн чуулганаар батлагдсан  олон улсын улаан загалмай /улаан хавирган сар/ нийгэмлэгүүдийн холбооны үндсэн дүрмийг. | **3 дугаар зүйл. Хуулийн нэр томъёо**  3.1. Энэ хуульд хэрэглэсэн дараахь нэр томъёог дор дурдсан утгаар ойлгоно:  3.1.1. “хөдөлгөөн” гэж олон улсын Улаан загалмай, Улаан хавирган сар хөдөлгөөнийг;  3.1.2. “хөдөлгөөний үндсэн зарчмууд” гэж энэрэнгүй, шударга, төвийг сахих, бие даах, сайн дурын, нэгдмэл, түгээмэл байх олон улсын Улаан загалмай, Улаан хавирган сар хөдөлгөөний үндсэн зарчмыг;  3.1.3. “Женевийн конвенци” гэж 1949 оны 8 дугаар сарын 12-ны өдөр баталсан “Дайтаж байгаа армийн шархадсан ба өвчтэй цэргийг асран хамгаалах тухай”, “Тэнгисийн зэвсэгт хүчний шархагдагсад, өвчтөн, хөлөг онгоцны сүйрэлд нэрвэгдэгсдийг асран хамгаалах тухай”, “Дайнд олзлогдогсодтой харьцах тухай”, “Дайны үед энгийн хүн амыг хамгаалах тухай” Женевийн конвенцийг;  3.1.4. “нэмэлт протоколууд” гэж 1977 оны 6 дугаар сарын 8-ны өдөр баталсан олон улсын зэвсэгт мөргөлдөөнд өртөгсдийг хамгаалахтай холбогдсон Нэмэлт, олон улсын бус чанартай зэвсэгт мөргөлдөөнд өртөгсдийг хамгаалах тухай Женевийн конвенцийн Нэмэлт протоколыг;  3.1.5. “хөдөлгөөний дүрэм” гэж олон улсын Улаан загалмай, Улаан хавирган сар нийгэмлэгийн холбооны бага хурлаар 1986 онд Женевт батлагдаж, 1995 онд нэмэлт өөрчлөлт орсон олон улсын Улаан загалмай, Улаан хавирган сар нийгэмлэгийн Хөдөлгөөний дүрмийг;  3.1.6. “холбооны үндсэн дүрэм” гэж олон улсын Улаан загалмай, Улаан хавирган сар нийгэмлэгийн холбооны Швейцарь Улсын Женев хотод 2007 оны 11 дүгээр сарын 20-22-ны хооронд хуралдсан Ерөнхий ассамблейн чуулганаар шинэчлэн батлагдсан Олон улсын Улаан загалмай, Улаан хавирган сар нийгэмлэгийн холбооны үндсэн дүрмийг; | ОУУЗУХСНХ, ОУУЗХ-ноос баталсан Үндэсний нийгэмлэгүүдийн загвар хууль, Олон улсын гэрээ, конвенц, нэмэлт протоколын шаардлага, томъёололд нийцүүлсэн.  Батлагдсан он, газрын нэрийг оруулсан.  Дүрэм батлагдсан хугацаа, газрын нэрийг оруулсан. |
|  | **ХОЁРДУГААР БҮЛЭГ МУЗН-ИЙН ЭРХ ЗҮЙН БАЙДАЛ**    **4 дүгээр зүйл. МУЗН байгуулагдах онцлог**  4.1. Олон улсын улаан загалмай /улаан хавирган сар/ хөдөлгөөний дүрэм, үндсэн зарчимд нийцүүлэн Монгол Улсад үндэсний улаан загалмайн нэг нийгэмлэг байгуулагдаж, үйл ажиллагаагаа Монгол Улсын  нутаг дэвсгэрийн хэмжээнд явуулна. | **ХОЁРДУГААР БҮЛЭГ**  **МОНГОЛЫН УЛААН ЗАГАЛМАЙ НИЙГЭМЛЭГИЙН**  **ЭРХ ЗҮЙН БАЙДАЛ**  **4 дүгээр зүйл. Монголын улаан загалмай нийгэмлэг байгуулагдах онцлог**  4.1. Хүмүүнлэгийн үйл ажиллагааны чиглэлээр олон улсын хамтын нийгэмлэгийн өмнө Монгол Улсын Засгийн газрын хүлээсэн үүргийн дагуу Хөдөлгөөний дүрэм, үндсэн зарчимд нийцүүлэн хөдөлгөөний бүрэлдэхүүн хэсэг болж, Монгол Улсад зөвхөн нэг Улаан загалмай үндэсний нийгэмлэг байгуулагдана.  4.2. Хөдөлгөөний онцгой эрхийг зөвхөн Монголын улаан загалмай нийгэмлэг хэрэгжүүлнэ. | ОУУЗУХСХөдөлгөөний дүрэм болон Улаан загалмайн хөдөлгөөний **НЭГДМЭЛ БАЙХ** зарчмын “Аливаа улсад нэг л Улаан загалмай эсхүл Улаан хавирган сар нийгэмлэг байна. Энэ нь бүх нийтэд нээлттэй байх ба хүмүүнлэгийн үйл ажиллагааг нийт нутаг дэвсгэрийн хэмжээнд явуулна.” гэсэн заалтыг үндэслэн томъёолсон. |
|  | **5 дугаар зүйл. Монголын улаан загалмай нийгэмлэг**  5.1. МУЗН нь  иргэдээс хөдөлгөөний дүрэм, үндсэн зарчмуудыг зөвшөөрч, тэдгээрийг болон Женевийн конвенц, Нэмэлт протоколуудын зарчим, хэм хэмжээ, үзэл санааг хэрэгжүүлэх, төрийн хүмүүнлэгийн бодлогод дэмжлэг үзүүлэх зорилгоор  сайн дурын үндсэн дээр байгуулагдан өөрийгөө удирдах ёсны дагуу үйл ажиллагаа явуулдаг нийгэмд үйлчилдэг төрийн бус, хүмүүнлэгийн байгууллага мөн.  5.2. МУЗН-ийн эрх зүйн байдлыг энэ хуулиар, нийгэмлэг байгуулах, бүртгэх, татан буулгах, түүний  үйл ажиллагаа, өмч, санхүүгийн харилцааг Төрийн бус байгууллагын тухай хуулиар, МУЗН-ийн дотоод зохион байгуулалттай холбоотой асуудлыг нийгэмлэгийн дүрмээр зохицуулна. | **5 дугаар зүйл. Монголын улаан загалмай нийгэмлэгийн тодорхойлолт**  5.1. МУЗН нь Хөдөлгөөний дүрэм, үндсэн зарчим болон Женевийн конвенци, нэмэлт протоколуудыг хэрэгжүүлэх, төрийн хүмүүнлэгийн үйл ажиллагаанд нэмэлт хүч болж, дэмжлэг үзүүлэх зорилгоор сайн дурын үндсэн дээр эвлэлдэн нэгдэж, өөрөө удирдах ёсны зарчимд суурилж үйл ажиллагаа явуулдаг, ашгийн төлөө бус, татвараас чөлөөлөгдсөн, үндэсний хүмүүнлэгийн байгууллага мөн.  5.2. Монголын улаан загалмай нийгэмлэг нь Женевийн конвенци болон түүний нэмэлт протоколууд, Монгол Улсын хууль тогтоомж, Хөдөлгөөний үндсэн зарчимд нийцүүлэн үйл ажиллагаа явуулна.    5.3. Монголын улаан загалмай нийгэмлэг нь Монгол Улсын аймаг, дүүрэгт энэ хуулийн 6.1-д заасан зорилго бүхий үйл ажиллагаа явуулдаг, салбар нэгжтэй, нийтийн өмчтэй хуулийн этгээд байна.    5.4. Монголын улаан загалмай нийгэмлэг нь өөрийн Үндэсний чуулганаас баталсан дүрэмд нийцүүлэн үйл ажиллагаагаа хэрэгжүүлэх бөгөөд нийгэмлэгийн дотоод зохион байгуулалттай холбоотой асуудлыг Монголын улаан загалмай нийгэмлэгийн болон Хөдөлгөөний дүрмээр зохицуулна. | Нийгэмлэгийн үйл ажиллагааны хүрээг өргөжүүлж, тодорхой болгосон.  - Европын Хартийн 3 дугаар зүйлийн “Нутгийн өөрөө удирдах ёсны ойлголт” гэсэн хэсэгт **"Нутгийн өөрөө удирдах ёс гэдэг нь нутаг дэвсгэрийн бие даасан хамтлагаас өөрийн хариуцлага дор төрийн хэргийн үлэмж хэсгийг тухайн орон нутагт оршин суугаа иргэдийн ашиг сонирхолд нийцүүлэн, хуулийн хүрээнд шийдвэрлэх, удирдлагыг хэрэгжүүлэх эрх, бодит чадвар юм"** гэж тодорхойлсон байна.  - /мөн Монгол Улсын Үндсэн хуулийн 59, 62-р зүйлд Нутгийн өөрөө удирдах ёсны тухай томьёолсон байгаа/  - Ашгийн төлөө бус хуулийн этгээд өөрийн дүрэм болон үүсгэн байгуулсан бусад баримт бичигт заасан зорилгод нийцэх үйл ажиллагаа явуулна./Иргэний хуулийн 26.6-р зүйл/  - Татварыг зөвхөн УИХ хуулиар бий болгох, өөрчлөх, хөнгөлөх, чөлөөлөх, хүчингүй болгох эрхтэй. Хууль тогтоомжийн дагуу татвар төлөгчид татварын хөнгөлөлт үзүүлэх буюу татвараас чөлөөлнө. /Татварын ерөнхий хуулийн 3, 9, 28-р зүйл/  - Монгол улсад нийтийн болон хувийн өмч байна. Нийтийн өмч нь төрийн, орон нутгийн, шашны, олон нийтийн гэсэн хэлбэртэй байна. /Иргэний хуулийн 99.1, 99.2-р зүйл/  - Өмчлөлдөө буюу эзэмших, ашиглах, захиран зарцуулах эрхдээ тусгайлсан хөрөнгөтэй, өөрийн нэрээр эрх олж, үүрэг хүлээдэг, үйл ажиллагаанаасаа бий болох үр дагаварыг эд хөрөнгөөрөө хариуцдаг, нэхэмжлэгч, хариуцагч байж чадах, тодорхой зорилго бүхий, тогтвортой үйл ажиллагаа эрхэлдэг зохион байгуулалтын нэгдлийг хуулийн этгээд гэнэ./Иргэний хуулийн 25.1-р зүйл/ |
|  | **6 дугаар зүйл. МУЗН-ийн зорилго, чиг үүрэг**  6.1. МУЗН-ийн зорилго нь хүний амь нас, эрүүл мэндийг хамгаалах, хүмүүнлэг ёсыг хангахад дэмжлэг, туслалцаа үзүүлэх, хүмүүсийн хоорондын харилцан ойлголцол, нөхөрлөл, хамтын ажиллагааг нь дэмжих, энх тайвныг бэхжүүлэх үйлсэд хувь нэмэр оруулахад оршино.  6.2. МУЗН-ийн чиг үүргийг энэ хуулийн 7.1.-д заасан МУЗН-ийн үйл ажиллагааны үндсэн зарчимд нийцүүлэн МУЗН-ийн дүрмээр тодорхойлно. | **6 дугаар зүйл. Монголын улаан загалмай нийгэмлэгийн зорилго, чиг үүрэг**  6.1. Монголын улаан загалмай нийгэмлэгийн зорилго нь зэвсэгт мөргөлдөөн ба нийтэд учирсан гамшигт байдлын үед хүн амд эрүүл мэнд, нийгэм сэтгэл зүйн тусламж үзүүлэхээс гадна хүнийг зовлон зүдгүүрт өртөхөөс сэргийлэх, учирсан зовлон зүдгүүрийг хөнгөвчлөх, шударга ёсны зарчимд үндэслэн хүнийг яс үндэс, иргэний харъяалал, угсаа, хэл, арьсны өнгө, нас, хүйс, бэлгийн чиг хандлага, нийгмийн гарал, байдал, хөрөнгө чинээ, эрхэлсэн ажил, шашин шүтлэг, улс төрийн үзэл бодол, боловсролоос нь үл хамааран хүний аюулгүй байдал, амь нас, эрүүл мэндийг хамгаалах, хүмүүнлэг ёсыг хангахад дэмжлэг туслалцаа үзүүлэх, хүмүүс хоорондын ойлголцол, нөхөрлөл, хамтын ажиллагааг дэмжих, энх тайвныг бэхжүүлэх үйлсэд хувь нэмэр оруулахад оршино.  6.2. Энэ хуулийн 6.1-д заасан зорилгыг биелүүлэхийн тулд Монголын улаан загалмай нийгэмлэгийн дүрэм, Монгол Улсын олон улсын гэрээ болон олон улсын Улаан загалмай, Улаан хавирган сар хөдөлгөөний олон улсын чуулганы тогтоолд тодорхойлогдсон **дараах чиг үүргийг хэрэгжүүлнэ:**  6.2.1. зэвсэгт мөргөлдөөнд нэрвэгдэгсдэд тусламж үзүүлж, энхийн цагт Женевийн конвенцид заасны дагуу үйл ажиллагаа явуулахад бэлтгэх, зэвсэгт мөргөлдөөнд нэрвэгдсэн энгийн иргэн болон цэргийн хохирогчийн нэрийн өмнөөс аливаа үйл ажиллагаа явуулахад бэлэн байх;  6.2.2. хүн амын эрүүл мэндийг дэмжих үйл ажиллагааг зохион байгуулж, өвчин, эмгэгээс урьдчилан сэргийлэх, зовлон зүдгүүрийг хөнгөвчлөхөд хувь нэмэр оруулах;  6.2.3. гамшиг, гэнэтийн ослоос урьдчилан сэргийлэх, бэлэн байдлыг хангах, эрсдэлийг бууруулах, нөхөн сэргээх үйл ажиллагааг зохион байгуулах, нэрвэгсдэд яаралтай тусламж үзүүлэх, хүн амд гамшгийн үед хариу арга хэмжээ авах талаар мэдлэг олгох;  6.2.4. сайн дурын үйл ажиллагааг дэмжих, зэвсэгт мөргөлдөөн, гамшиг болон бусад хүчирхийлэлд өртсөн нэн эмзэг бүлгийн хүмүүст халамж үйлчилгээ үзүүлэх, амьжиргаа, амьдралын чанарыг дээшлүүлэхэд төрд нэмэлт хүч болон ажиллах;  6.2.5. хөдөлгөөний үйл ажиллагааг хүүхэд, залуучуудын дунд өрнүүлэх, оролцоог бүх талаар дэмжих;  6.2.6. үүрэг хариуцлагын дагуу ажиллах чадвартай боловсон хүчнийг ажилд авах, сургах, томилох;  6.2.7. олон улсын хүмүүнлэгийн эрх зүйг хүндэтгэх, сурталчлах, хэрэгжилтийг үндэсний хэмжээнд хангах, олон улсын хүмүүнлэгийн хуулиар хамгаалагдсан Улаан загалмай, Улаан хавирган сар болон бусад таних тэмдгийг хамгаалах талаар төрийн байгууллагатай хамтран ажиллах;  6.2.8. олон улсын хүмүүнлэгийн эрх зүй болон Хөдөлгөөний үндсэн зарчмуудыг байгууллага, аж ахуйн нэгж, иргэнд таниулан сурталчлах;  6.2.9. сайн дурын авлагагүй донорын хөдөлгөөн өрнүүлэх, сурталчлах ажлыг үндэсний хэмжээнд зохион байгуулах;  6.2.10. гэр бүлийн хэлхээ холбоог сэргээх үйл ажиллагаанд дэмжлэг үзүүлэх;  6.3. Монголын улаан загалмай нийгэмлэг нь зорилго, чиг үүрэгтээ хамаарах **дараах үйл ажиллагааг эрхэлнэ:**  6.3.1. хүн амын эрүүл мэндийг дэмжих үйл ажиллагааг /сургалт, сурталчилгаа явуулах, сайн дурын авлагагүй цусны донорын хөдөлгөөнийг өргөжүүлэх, үндэсний хэмжээнд аюулгүй цус, цусан бүтээгдэхүүний нөөц бүрдүүлэхэд хувь нэмэр оруулах, зонхилон тохиолдох өвчнөөс урьдчилан сэргийлэх, өвчлөл, эндэгдлийг бууруулахад дэмжлэг үзүүлэх/ эрхлэх;  6.3.2. гамшиг ослоос урьдчилан сэргийлэх, бэлэн байдлыг хангахад туслах, эрсдлийг бууруулах, нэрвэгдэгсдэд яаралтай тусламж, нөхөн сэргээх үйлчилгээ үзүүлэх;  6.3.3. гамшиг осол, зэвсэгт мөргөлдөөн, нийтэд учирсан гамшигт байдлын үед хэнийг ч үл ялгаварлан анхны тусламж, нийгмийн сэтгэл зүйн дэмжлэг үзүүлэх;  6.3.4. олон нийтийн оролцоонд түшиглэж нийгмийн эмзэг бүлэгт халамжийн үйлчилгээ үзүүлэх;  6.3.5. хүүхэд, залуучуудын дунд хүмүүнлэгийн хөдөлгөөнийг өрнүүлэх, тэдний оролцоог нэмэгдүүлэх;  6.4. Монголын улаан загалмай нийгэмлэгийн үйл ажиллагаа олон нийтэд нээлттэй, ил тод байна. | МУЗН-ийн хүмүүнлэгийн салбар дахь төрдөө нэмэлт хүч болж ажиллах чиг үүргийг ОУУЗУХСНХ-ны дүрэм, зөвлөмжид заасны дагуу тодорхойлсон.  Байнгын хорооны зарчмын зөрүүтэй саналын томьёолол-оор шинээр орсон. |
|  | **7 дугаар зүйл. МУЗН-ийн үйл ажиллагааны үндсэн зарчим**  7.1. МУЗН үйл ажиллагаандаа олон улсын улаан загалмай /улаан хавирган сар/ хөдөлгөөний дүрэм, хөдөлгөөний үндсэн зарчмууд,  холбооны үндсэн дүрэм болон ил тод байх, хууль дээдлэх зарчмыг удирдлага болгоно. | **7 дугаар зүйл. Монголын улаан загалмай нийгэмлэгийн үйл ажиллагааны үндсэн зарчим**  7.1. Монголын улаан загалмай нийгэмлэгийн үйл ажиллагаанд хөдөлгөөний болон Монгол Улсын төрийн үйл ажиллагааны үндсэн зарчмыг нэгэн адил баримтална. | ОУУЗУХСНХ-ний 7 зарчмаас гадна төрдөө нэмэлт хүч болж, төрийн зарим чиг үүргийг хэрэгжүүлж ирсний хувьд Төрийн албаны тухай хуулийн 4.1. дэх заалтын “ ...шударга ёс, тэгш байдал, үндэсний эв нэгдлийг хангаж, хууль дээдлэх үндсэн зарчмыг сахиж ил тод байх, ард түмэнд үйлчлэх, мэргэшсэн, тогтвортой байх зарчмыг баримталж ажиллах ёстой гэж үзсэн. |
|  | **8 дугаар зүйл. МУЗН-ийн бие даасан байдал**  8.1. МУЗН нь хөдөлгөөний дүрэм, холбооны үндсэн дүрэм, Женевийн конвенц, Нэмэлт протоколуудын дагуу үйл ажиллагаагаа төрөөс хараат бус, өөрийгөө удирдах ёсны зарчмыг баримтлан явуулна.    8.2. Төрийн болон төрийн бус байгууллага, аж ахуйн нэгж, тэдгээрийн албан тушаалтан, иргэн МУЗН-ийн хүмүүнлэгийн үйл ажиллагаанд саад учруулах, хөдөлгөөний болон холбооны үндсэн дүрмийн зарчимд харшилсан аливаа үйл ажиллагаа явуулахыг хориглоно. | **8 дугаар зүйл. Монголын улаан загалмай нийгэмийн бие даасан байдал, санхүүжилтын эх үүсвэр**    8.1. Монголын улаан загалмай нийгэмлэг нь Үндэсний нийгэмлэгийн болон хөдөлгөөний дүрэм, холбооны үндсэн дүрэм, Женевийн конвенци, түүний нэмэлт протоколуудын дагуу өөрөө удирдах ёсны зарчмыг баримтлан ажиллах бөгөөд үйл ажиллагаагаа Монгол Улсын нийт нутаг дэвсгэрийн хэмжээнд явуулна.  8.2. Монголын улаан загалмай нийгэмлэг нь хөдөлгөөний үндсэн зарчмыг үйл ажиллагаандаа дагаж мөрдөх бөгөөд төрийн байгууллага тэдгээр зарчмыг хүндэтгэнэ.  8.3. Төрийн байгууллага нь Нэгдсэн үндэсний байгууллагын 1946 оны 11 сарын 19-ний өдрийн Улаан загалмай, Улаан хавирган сар үндэсний нийгэмлэгийн асуудлаар баталсан 55 /1/ тогтоолд заасны дагуу Улаан загалмай нийгэмлэгийн бие даасан, сайн дурын байх үндсэн шинж чанарыг хүлээн зөвшөөрнө.  8.4. Төрийн болон төрийн бус байгууллага, аж ахуйн нэгж, тэдгээрийн албан тушаалтан, иргэн Монголын улаан загалмай нийгэмлэгийн бие даасан байдал, хүмүүнлэгийн үйл ажиллагаанд саад учруулахыг хориглоно.  8.5. Монголын улаан загалмай нийгэмлэгийн үйл ажиллагаанд төрийн болон нутгийн удирдлагын байгууллага бүх талын дэмжлэг, туслалцаа үзүүлнэ.  8.6. Монголын улаан загалмай нийгэмлэг нь **санхүүжилтийн дараах эх үүсвэртэй байна.**  8.6.1. Монгол Улсын төсвийн болон орон нутгийн төсвийн дэмжлэг;  8.6.2. дотоод, гадаадын байгууллага, аж ахуйн нэгж, иргэний хандив, тусламж;  8.6.3. Монголын улаан загалмай нийгэмлэгийн гишүүний татвар, хандив;  8.6.4. бусад орлого;  8.7. Монголын улаан загалмай нийгэмлэг нь өөрийн зорилго, чиг үүргийг хэрэгжүүлэхдээ хуульд заасны дагуу аливаа өмчийг худалдан авах, эзэмших, ашиглах, захиран зарцуулах эрхтэй. | ОУУЗУХСНХ-ний зарчим болон МУЗН-ийн дүрмээр тодорхойлогдсон **БИЕ ДААХ** зарчмын “...Үндэсний нийгэмлэг нь өөрийн улсын төр засгийн хүмүүнлэгийн үйл ажиллагаанд нэмэлт хүч болж, улсын хууль тогтоомжид захирагдахын зэрэгцээ ямарч үед Хөдөлгөөний зарчимд нийцсэн үйл ажиллагаа явуулж байхын тулд өөрсдийн бие даасан байдлыг ямагт хангаж байх ёстой.” гэсэн заалтыг удирдлага болгосон. |
|  | **9 дүгээр зүйл. МУЗН-ийн гишүүн, ажилтны**  **ёс зүй**  9.1. МУЗН-ийн гишүүн, ажилтны ёс зүйн хэм хэмжээг олон улсын эрх зүйн холбогдох хэм хэмжээ, МУЗН-ийн дүрмээр зохицуулна. | **9 дүгээр зүйл. Монголын улаан загалмай нийгэмлэгийн гишүүн, ажилтны ёс зүй**  9.1. Монголын улаан загалмай нийгэмлэгийн гишүүн, ажилтны дагаж мөрдөх ёс зүйн хэм хэмжээг олон улсын эрх зүйн холбогдох хэм хэмжээ, энэ хууль болон Монголын улаан загалмай нийгэмлэгийн дүрмээр зохицуулна. |  |
|  | **10 дугаар зүйл. Төрөөс МУЗН-ийн үйл ажиллагаанд дэмжлэг үзүүлэх**  10.1. Монгол Улсын Засгийн газрын тухай[1](" \l "_ftn4" \o ") хуулийн 19 дүгээр зүйлд заасны дагуу Засгийн газар Женевийн конвенцийн хамаарах хүрээнд дайнд нэрвэгдэгсдэд туслах, зэвсэгт мөргөөлдөөн үүссэн нөхцөлд хэлмэгдэгсдэд болон байгалийн гамшиг, гэнэтийн осол, сүйрэл, нийтийг хамарсан гоц аюулт халдварт өвчинд нэрвэгдэгсдэд яаралтай тусламж, нөхөн сэргээх үйлчилгээ үзүүлэх бэлтгэл сургалт зохион байгуулах, эсхүл хүмүүнлэгийн бусад арга хэмжээг хэрэгжүүлэх талаар мэдээлэл, сурталчилгаа хийхтэй холбогдсон зардлыг МУЗН-тэй жил бүр гэрээ байгуулах замаар улсын төсөвт тусгаж санхүүжүүлнэ. | **10 дугаар зүйл. Төрийн болон орон нутгийн удирдлагын байгууллагаас Монголын улаан загалмай нийгэмлэгийн үйл ажиллагаанд дэмжлэг үзүүлэх**  10.1. Энэ хуулийн 6.2-д заасан чиг үүргийн дагуу Засгийн газар Женевийн конвенцийн хүрээнд дайнд нэрвэгдэгсдэд туслах, зэвсэгт мөргөлдөөн, нийтэд учирсан гамшигт өртөгсдөд анхны тусламж үзүүлэх, байгалийн гамшиг ,гэнэтийн осол, нийтийг хамарсан гоц аюулт халдварт өвчинд нэрвэгдэгсдэд яаралтай тусламж, нөхөн сэргээх үйлчилгээ үзүүлэх, урьдчилан сэргийлэх, бэлтгэл сургалт зохион байгуулах, хүмүүнлэгийн бусад арга хэмжээг хэрэгжүүлэх, мэдээлэл, сурталчилгаа хийхтэй холбогдсон зардлыг улсын болон орон нутгийн төсөвт тусгаж, дээрхи ажлыг Монголын улаан загалмай нийгэмлэгтэй жил бүр гэрээ байгуулан санхүүжүүлнэ.  10.2. Төрийн болон нутгийн удирдлагын байгууллага Монголын улаан загалмай нийгэмлэгийн зорилго, чиг үүрэгт хамаарах асуудлаар жилд нэгээс доошгүй удаа уулзалт зохион байгуулж, Монголын улаан загалмай нийгэмлэгтэй хамтран ажиллана.  10.3. Монголын улаан загалмай нийгэмлэг болон Засгийн газар, нутгийн захиргааны байгууллагын хооронд байгуулагдах гэрээнд энэ хуулийн 6.3 дахь хэсэгт заасан үйл ажиллагааг хэрэгжүүлэх талаар тусгана. | Төрөөс үзүүлэх дэмжлэг, хамтын ажиллагааны хүрээг тодорхой болгож өргөжүүлсэн . |
|  | **ГУРАВДУГААР БҮЛЭГ МУЗН-ИЙН НЭР, БЭЛГЭ ТЭМДЭГ ХЭРЭГЛЭХ  ЭРХ**  **11 дүгээр зүйл. "Улаан загалмай" нэрийг хэрэглэх эрх**  11.1. "Улаан Загалмай” гэсэн нэрийг Монгол Улсын нутаг дэвсгэрт зөвхөн  МУЗН хэрэглэх эрхтэй. | **ГУРАВДУГААР БҮЛЭГ**  **УЛААН ЗАГАЛМАЙН НЭР, ТАНИХ ТЭМДЭГ БОЛОН БЭЛГЭ ТЭМДЭГ ХЭРЭГЛЭХ ЭРХ**  **11 дүгээр зүйл. “Улаан загалмай” таних тэмдэг хэрэглэх эрх**  11.1. “Улаан Загалмай” таних тэмдгийг Монгол Улсын нутаг дэвсгэрт зөвхөн Монголын улаан загалмай нийгэмлэг хэрэглэх эрхтэй.    11.2. Олон улсын хэмжээнд хүлээн зөвшөөрсний дагуу цагаан дэвсгэр дээр дөрвөн талын урт нь тэнцүү хэмжээтэй дүрсэлсэн улаан загалмай нь хүмүүнлэгийн үйл ажиллагааны таних тэмдэг байна.  11.3. Монгол улсын нутаг дэвсгэрт улаан загалмайн таних тэмдгийг Хөдөлгөөний эрх бүхий байгууллагаас баталсан журмын дагуу өөрийн бэлгэдэл болгон хэрэглэх эрхийг Монголын улаан загалмай нийгэмлэг эдэлнэ.  11.4. Монгол улсын нутаг дэвсгэрт Улаан загалмайн таних тэмдгийг өөрийн далбаанд хэрэглэх эрхийг зөвхөн Монголын улаан загалмай нийгэмлэг эдэлнэ. | Энэ бүлгийг олон улсын Улаан загалмай хорооны зөвлөмжийн дагуу шинэчилсэн. |
|  | **12 дугаар зүйл. "Улаан загалмай" бэлгэ тэмдгийг хэрэглэх эрх**  12.1. Монгол Улсын нутаг дэвсгэрт “Улаан загалмай” бэлгэ тэмдгийг хөдөлгөөний эрх бүхий байгууллагаас баталсан журмын дагуу өөрийн бэлгэдэл болгон хэрэглэх эрхийг  МУЗН эдэлнэ.  12.2. Монгол Улсын нутаг дэвсгэрт "Улаан загалмай” бэлгэ тэмдгийг өөрийн далбаанд хэрэглэх эрхийг МУЗН эдэлнэ. | **12 дугаар зүйл. Хөдөлгөөний таних тэмдэг хэрэглэх**  12.1. Улаан загалмайн таних тэмдгийг хүмүүнлэгийн үйл ажиллагааны зорилгоор ашиглах бөгөөд түүнийг ялгах тэмдгийн болон хамгаалалтын тэмдгийн журмаар хэрэглэнэ.  12.2. Монголын улаан загалмай нийгэмлэг нь дайн, олон улсын болон олон улсын бус зэвсэгт мөргөлдөөн, нийтэд учирсан гамшигт байдлын үед шархадсан, өвчтэй, олзлогдсон, аюул осол, сүйрэлд өртсөн, нэрвэгдсэн, энгийн иргэнд Женевийн конвенци, нэмэлт протоколуудын дагуу хүмүүнлэгийн тусламж үзүүлэх, тэдгээртэй адилтгах бусад төрлийн үйл ажиллагаа явуулахдаа тусламж шаардлагатай хүмүүс болон тусламж үзүүлэгчийг хамгаалах зорилгоор “Улаан загалмай” таних тэмдгийг хэрэглэнэ.  12.3. Монголын улаан загалмай нийгэмлэг нь “Улаан загалмай” таних тэмдгийг байгалийн гамшиг, гэнэтийн осол, сүйрэл тохиолдсон, нийтийг хамарсан гоц аюулт халдварт өвчин гарсан үед Хөдөлгөөний үндсэн зарчимд нийцсэн үйл ажиллагаа явуулахдаа ялгах тэмдгийн зориулалтаар хэрэглэнэ.  12.4. Монголын улаан загалмай нийгэмлэг, түүний салбар байгууллага нь “Улаан загалмай” таних тэмдгийг өөрийн байрлаж байгаа, эсхүл хүмүүнлэгийн үйл ажиллагаа явуулж байгаа барилга, байгууламж, тээврийн хэрэгсэлд байрлуулна.  12.5. Тайван цагт шархадсан хүн, өвчтөнд үнэ төлбөргүй эмнэлгийн тусламж, үйлчилгээ үзүүлдэг эрүүл мэндийн байгууллага, түүний тээврийн хэрэгсэлд улаан загалмайн таних тэмдэг хэрэглэх зөвшөөрлийг Монголын улаан загалмай нийгэмлэгийн удирдах байгууллага олгож болно. |  |
|  | **13 дугаар зүйл. "Улаан загалмай" нэр, бэлгэ тэмдгийг хэрэглэхийг хориглох**  13.1. ”Улаан загалмай” нэр, бэлгэ тэмдгийг энэ хуульд зааснаас бусад тохиолдолд иргэн, хуулийн этгээд хууль бусаар хэрэглэх, тэдгээрийг ямар нэг хэлбэрээр дууриалган үйлдэж  ашиглахыг хориглоно. | **13 дугаар зүйл. Монголын улаан загалмай нийгэмлэгийн нэр, бэлгэ тэмдэг хэрэглэх**  13.1. Монголын улаан загалмай нийгэмлэгийн бэлгэ тэмдэг нь дугариг хүрээтэй, төв хэсэгтээ цагаан дэвсгэр дээр улаан загалмайтай, хүрээний дээд хэсэг нь мөнх тэнгэрийг билэгдсэн хөх дэвсгэртэй, доод хэсэг нь Монгол улсын төрийн далбааны өнгө дээр “МУЗН” гэсэн цагаан өнгийн дөрвөн үсэгтэй байна.  13.2. Монголын улаан загалмай нийгэмлэгийн төв, орон нутгийн байгууллага нь Монголын улаан загалмай нийгэмлэгийн бэлгэ тэмдэг болон цагаан дэвсгэр дээрх улаан загалмайн таних тэмдэг, “МУЗН” гэсэн дөрвөн үсгийг олон улсын болон дотоодын байгууллага, аж ахуйн нэгж, байгууллага, иргэдээс тус нийгэмлэгийн нэр дээр ирүүлсэн хандив, тусламжийн бараанд баталгаат тэмдэг болгон тавина.  13.3. Монголын улаан загалмай нийгэмлэгийн хүмүүнлэгийн үйл ажиллагааг дэмжих зорилгоор хандив цуглуулах үйл ажиллагаанд байгууллага, аж ахуйн нэгж Монголын улаан загалмай нийгэмлэгийн удирдах байгууллагаас олгосон зөвшөөрлийн дагуу Монголын улаан загалмай нийгэмлэгийн бэлгэ тэмдэг, улаан загалмайн таних тэмдгийг хэрэглэж болно. |  |
|  | **14 дүгээр зүйл. "Улаан загалмай" нэр, бэлгэ тэмдгийг МУЗН-ийн болон бусад үйл ажиллагаанд хэрэглэх**  14.1. МУЗН нь дайн, олон улсын болон олон улсын бус зэвсэгт мөргөлдөөний үед шархдагсад, өвчтөн, олзлогдогсод, хэлмэгдэгсэд, аюул осол, сүйрэлд нэрвэгдэгсэд, энгийн иргэдэд Женевийн конвенц, Нэмэлт протоколуудын дагуу хүмүүнлэгийн тусламж үзүүлэх, тэдгээртэй адилтгах бусад төрлийн үйл ажиллагаа явуулахдаа тусламж шаардагдаж байгаа хүмүүс болон тусламж үзүүлэгчдийг хамгаалах зорилгоор "Улаан загалмай” нэр, бэлгэ тэмдгийг хэрэглэнэ.  14.2. МУЗН нь байгалийн гамшиг, гэнэтийн осол, сүйрэл тохиолдсон, нийтийг хамарсан гоц аюулт халдварт өвчин гарсан үед хөдөлгөөний үндсэн зарчмуудад нийцсэн үйл ажиллагаа явуулахдаа "Улаан загалмай” нэр, бэлгэ тэмдгийг ялгах тэмдгийн зориулалтаар хэрэглэнэ.  14.3. МУЗН-ийн төв, орон нутгийн байгууллагууд өөрийн байрлаж байгаа, эсхүл хүмүүнлэгийн үйл ажиллагаа явуулж байгаа байшин барилга, тээврийн хэрэгсэл, тоног төхөөрөмжид "Улаан загалмай” нэр, бэлгэ тэмдэг хэрэглэнэ.  14.4. Тайван цагт шархадсан хүн, өвчтөнд эмнэлгийн төлбөргүй тусламж, үйлчилгээ үзүүлдэг эрүүл мэндийн байгууллага, түүний тээврийн хэрэгсэлд "Улаан загалмай” бэлгэ тэмдэг хэрэглэх зөвшөөрлийг МУЗН-ийн удирдах байгууллага олгож болно. | **14 дугаар зүйл. Улаан загалмайн нэр, таних тэмдэг, бэлгэ тэмдгийг хэрэглэхийг хориглох**  14.1. Улаан загалмайн нэр, таних тэмдэг, бэлгэ тэмдгийг 1949 оны Женевийн конвенци болон Монгол улсын хуульд зааснаас бусад тохиолдолд хэрэглэхийг хориглоно. |  |
|  | **15 дугаар зүйл. Баталгаат  тэмдэг хэрэглэх**  15.1. МУЗН-ийн төв, орон нутгийн байгууллага нь олон улсын байгууллага, хуулийн этгээд, иргэдээс тус нийгэмлэгийн нэр дээр ирүүлсэн хандив, тусламжийн бараанд "МУЗН” гэсэн баталгаат тэмдэг тавьж, төлбөргүй олгоно. |  |  |
|  | **ДӨРӨВДҮГЭЭР БҮЛЭГ БУСАД ЗҮЙЛ**  **16 дугаар зүйл. МУЗН-ийн эрх зүйн байдлын тухай хууль тогтоомж  зөрчигчид хүлээлгэх хариуцлага**  16.1. МУЗН-ийн эрх зүйн байдлын тухай хууль тогтоомж зөрчсөн иргэн,аж ахуйн нэгж, байгууллага хууль тогтоомжид заасан хариуцлага хүлээнэ. | **ДӨРӨВДҮГЭЭР БҮЛЭГ БУСАД ЗҮЙЛ**  15.1. Энэ хуулийг зөрчсөн этгээдэд Эрүүгийн хууль, эсхүл Зөрчлийн тухай хуульд заасан хариуцлага хүлээнэ. | Байнгын хорооны зарчмын зөрүүтэй саналын томьёолол-оор шинээр орсон. |

**МУЗН-ИЙН ЕРӨНХИЙ НАРИЙН БИЧГИЙН ДАРГЫН ГАЗАР**